Elektronikk+og+styringssystem

Varmestyring.
Tar du kontroll over varmen, tar du kontroll over strømforbruket. Mange varmer opp hele huset. Med et automatisk system kan du regulere varmen eller skru den av og på etter behov. Slike system kan også ta hensyn til endringer i utetemperaturen, og omfatter alt fra termostater som styrer varmen i enkeltrom til større systemer. Et automatisk varmestyringssystem utnytter strømmen effektivt, og sørger for en temperatur tilpasset din døgnrytme og oppvarmingsbehov. Noen styringssystemer kan også styre belysning og elektriske apparater. =Hva er et varmestyringsanlegg?=

Det finnes både **enkle** system som styrer ovner, og mer **avanserte** system som styrer så og si alt sammen. Varmestyringsanlegg gjør at alt tilknyttet utstyr kan samhandle optimalt for å møte dine behov med lavest mulig energibruk/strømforbruk.

Enkle system
Med slike system er det mulig å redusere strømforbruket til oppvarming vesentlig, ved å senke temperaturen i hele huset eller i deler av det. Dette kan gjøres om natten og i perioder når huset eller enkeltrom ikke er i bruk.

Systemene kan forhåndsinnstilles/forhåndsprogrammeres etter ønske. Dersom man endrer bruksmønster, kan slike system omprogrammeres/overstyres.

Bor du i en leilighet med en eller til varmekilderm kan en enkel styringsenhet for hver ovn være tilstrekkelig.

Avanserte system
Med avanserte system kan man i tillegg til å senke temperaturen, slå av/på/dimme lys, koble ut brannfarlig utstyr som TV, komfyr og kaffetrakter som ofte står i stand by, overvåke/alarm, varsle vaktsentral mm.

Slike system kan styres fra en sentral enhet i huset, fra en PC via Internett eller SMS.

Alt kan styres.Her er et eksempel:
Med ett tastetrykk kan temperaturen senkes når du sover eller er på jobb, alt lys slåes av, brannfarlig utstyr som TV, komfyr og kaffetrakter som ofte står i standby koples fra og vannrørene stenges. I tilfelle vannlekkasje, innbrudd eller brann kan systemet slå alarm og varsle både deg og vaktsentral.

=Best egnet for:= Et sentralt varmestyringsanlegg er best egnet for deg som:

Fordeler med enkle systemer

 * Svært enkel å montere
 * Enkel betjening.
 * Bevisst kontroll over energibruken
 * Styringssignaler sendes via husets ledningsnett eller trådløst
 * Billig å anskaffe
 * Bor i en lett byggkonstruksjon som tre/bindingsverk og tømmerhus, eller eldre hus med dårlig standard - lite isolasjon.
 * Bor i enebolig eller annen større bolig – her har du mulighet til å dele inn boligen i flere varmesoner.
 * Har en døgnrytme eller bruksmønster som gjør det mulig å senke temperaturen i perioder på fem timer eller mer.

Da har du mulighet til:

 * Bruk av avanserte system med tilhørende oppvarmingskilder. Dette kan være vannbåren varme, varmekabler, panelovner og varmepumper.
 * Elektroteknisk livsløpsstandard som gjør boligen fleksibel til fremtidige behov.
 * Ved å integrere systemet tidlig i byggeplanene kan resten av det elektriske anlegget gjøres enklere og mindre slik at ressursbruken, investeringskostnadene og monteringsarbeidet reduseres.

http://minenergi.no/sitepageview.aspx?sitePageID=1003